Resulbegovića kuća u Trebinju
Resulbegovića kuća (Begova kuća), podignuta u Bregovima uz desnu obalu Trebišnjice u Trebinju, bila je jedan od najznačajnijih spomenika osmanske arhitekture i predstavljala je porodičnu kuću i ljetnikovac izgrađen iz dva dijela: baškaluka namjenjenog muškarcima i heremluka namjenjenog ženama. Proglašena je za nacionalni spomenik Bosne i Hercegovine. Nacionalni spomenik čine mjesto i ostaci kompleksa Resulbegovića kuće, odnosno mjesto i ostaci haremluka i selamluka kompleksa – kuća, objekti magaza i konaka, objekat ahara, prostori pristupnog dijela i avlije, oivčeni ogradnim zidovima.